ArabovMK/tajik-wikipedia-corpus huggingface dataset:
Масъуд Акуста

Масъуд Акуста феврали 1964, Қуния, Туркия) — ҳунарпешаи синамо ва телевизиони турк. Зиндагинома Масъуд Акуста 22 феврали соли 1964 дар шаҳри Қунияи Туркия таваллуд шудааст. Вай дар он ҷо мактаби ибтидоиро хатм кардааст. Пас аз ба нафақа баромадани падараш оила ба Айфон кӯчид ва соли 1976 ӯ мактаби миёнаро оғоз кард. Пас аз марги падар, ӯ бо оилааш соли 1985 ба Анқара кӯчид 1. Пас аз супоридани имтиҳони дохилшавӣ дар мактаби адабиёт ва санъат ҷой гирифт. Фаъолияти кории худро аз намоиш дар намоишномаҳои кӯдакона оғоз кардааст. Соли 1992, ӯ ба ҳайати ҳунармандони Театри Едитеппа Ҳади Чаман пайваст 2. Эҷодиёт дар синамо Азбаски Масъуд аз кӯдакӣ ба театр ва актёрӣ дилбастагӣ дошт, аввалин мухлисони худро дар ҷавонӣ пайдо кард. Гузашта аз ин, мард ҳамзамон дар театр кор мекунад ва ҳам дар филмҳои гуногун нақш меофарад. нахустин филми Месут аст, ки дар он ӯ худро дар сатҳи олӣ нишон додааст. Дар тӯли фаъолияти худ Масъуд Акуста зиёда дар 20 филм нақш офаридааст. Нақши машҳуртарини ӯ нақши Кендал Шамвердӣ буд, ки ӯ дар силсилафилми Садбарги сиёҳ ба таври олӣ бозӣ кардааст. Бо шарофати ин нақш ӯ дар Тоҷикистон низ машҳур гашт. Нақшҳои асосиро дар ин силсилафилм Эҷе Услу, Айча Айшин Турон, Мерт Язиҷиоғлу бозидаанд. Инчунин асарҳои ӯ, ба мисли Тӯфони ором ва Канори осмон маъруф буданд. Дар ин филмҳо, ӯ Барут ва Усмонро нақшофарӣ кардааст. Соли 2020 Масъуд Акуста дар силсилафилми Вавилон нақши золими асосии Сулаймонро бозид. Дар ин силсилафилм ситорагон, ба мисли Холид Эрганҷ, Нур Фоттеҳоғлу, Асли Анвар, Озан Гювен ва Онур Сайлак нақшофарӣ кардаанд. Ҳаёти шахсӣ Масъуд Акуста рӯзи 3 июни соли 2016 издивоҷ кард, интихобкардаи ӯ Шафақ Йозбир мебошад. Ҷашни арӯсӣ дар меҳмонхонаи Лимак Евразия баргузор шуд. Тӯй боҳашамат ва бодабдаба гузашт, ки тибқи ҳама анъанаҳои туркӣ ташкил карда шуд. Ровии маъруфи телевизион Эсра Эрол ошиқонро муаррифӣ кард. Филмнома Нигаред низ.
Мино Масъуд

Мино Масъуд 2 3 — ҳунарпешаи конодоӣ. Ӯ нақши Алоуддинро дар филми Гай Ритчи "Алоуддин" бозид 4 5 6. Зиндагинома Мино Масъуд 7 сентябри 1991 дар хонаводаи масеҳии коптӣ дар Қоҳираи Миср ба дунё омада, дар Моркоми Конодо ба бузург шудааст 2. Филмшиносӣ.
Масъуд Миршоҳӣ

Масъуди Миршоҳӣ — — доктори илмҳои тиб, профессор. Узви хориҷии Академияи илмҳои Тоҷикистон. Профессори ифтихории ДДТТ ба номи Абӯалӣ ибни Сино. Зиндагинома Донишгоҳи тиббии Машҳадро ба поён расондааст, дар Донишкадаи тиббии Париж мадраки пизишкӣ духтури иммунологро гирифтааст. Самтҳои асосии фаъолияти илмӣ: онкология, иммунология, токсикология, бемориҳои чашм. Профессори донишкадаи тиббии Донишгоҳи Париж (1986 — то имрӯз). Ҷоизаҳо.
Масҷиди хоқонии Исо

"Масчиди хаконии Исо" (забони Хитои:) - масчиди озодест, ки дар шаҳри Пекин, Хитой соли 1917 сохта шуда буд. Имруз, тақрибан 1,5 миллион нафар одам дар чилу панч давлати шаш қитъаи дунё аъзои ҳамин масчид мебошанд. Ин масчид ба соҳаи Протестантии, шуъбаи Христиании, ки дар давоми авали садсолаи бистум пайдо шуда аст. Ин масчид идҳои "Рузи таввалуди Исо Пайгамбар", ". Онҳо ҳаракат мекунанд, ки "Евангелиеро" ба хамаи халкҳои дунё пешниход кунанд. Даҳ бовари аслии Калисо иборатанд аз: Рӯҳи Муқаддас "Дарёфт кардани Руҳи Муқаддас, бо гуфтани он бо забон исбот мешавад ва кафолати мероси биҳишт аст." Ғусли таъмид "Ғусл бо об яке аз оинҳои динӣ барои касби бахшиш аз гуноҳон ва эҳёи дубора аст. Ғусл бояд дар: обҳои ҷорӣ аъмол шавад, монанди рудхонаҳо ва ё дарё ва ё чашмаҳо. таъмид диҳанда кист, ки худ Қибла мавриди ғусл воқеъшуда ва тавассути оби муқаддас мавриди таъмид қарор гирифта ба номи Исои Масеҳ ин корро анҷом медиҳад. Ва кист, ки мавриди ғусл таъмид қарор мегирад, бояд комилан дар об қарор бигирад ва сар ва сурат ба самти поён хам шуда бошад." Пошӯӣ "Ойини динӣи шустани по ки фард ро барои доштани дами бо Эсои худо тавоно мекунад. ҳамчинин он ёдбуди ҳамишаги ба шумор меравад ки фард бояд ишқ ва тақаддус ва поки ва хузуъ ва гузашт ва ёрияш ро ба ёд дошта бошад. Ҳаркас ки ғусли таъмид бар ӯ воҷиб бошад бояд поҳояш ро барои Эчо Масиҳ бешуяд. шустани дуҷониба мумкин аст дар замони муносиб ба ҷо оварда шавад." Аъшои раббонӣ "Аъшои раббонӣ муқаддас оине аст муқаддас ҷиҳати баёд оварии марги Исои Масеҳ. Ин кор боис мешавад ки мо ҷисмоният ва хуни Худо дар оини??? раббони яке шавад ва мо ба ҳаёти абадӣ бирасем ва дар рӯзи растохез зинда шавем. Ин оин ҳар гоҳ ки мумкин шуд бояд анҷом шавад.?????? нон ва ангур барои ин кор лозим аст." Рӯзи таътил (якшанбе) "Рузи осойиш (рузи осойиши яҳудиён), ҳафтумин рузи ҳафта (шанба), як рузи таътили мазҳаби ва хуҷаста аз суйи худост, дар он шуҳуди сояи раҳмати худо барои ҷашни офаринеш ва растгори бо орезуйи расидани осойиши абади аст." Исои Масеҳ "вожаҳои ки дар ҷисми башарӣ фурӯ рафт, бар салиби бадруд зиндагӣ барои??? гунаҳкорон, дар рӯзи севум зинда гашт ва ба осмон сауд кард. Ӯ танҳо ноҷе аз ҷисми инсонҳо аст, офаридгори осмонҳо ва замин, ва як худои ростин." Китоби Муқаддас (Инҷил) "шомил бар васоёи аҳди қадим ва ҷадид, илҳом гирифта шуда аз худо,танҳо матни ростин ва як меъёр барои пайравони Масиҳ." Растагорӣ "Растигори тавассути бахшойиш ва раҳмати худованд аз роҳидин ба даст меояд. Эмон оварандигон бояд бар руҳулқудус такя кунанд то ба тақаддус ба худованд ва башардусти бересанд." Калисо "Калисои ҳақиқии Исои тавассути Исои Масеҳ таъсисшуда ва аз тариқи руҳи Ал-Қуддус (Ал-Қудс) дар замони Охирин борон эъҷод шудааст." Ҳукми ниҳоӣ "Омадани масиҳ барои бори дувум дар охарозамон рух медаҳад, замони ки бай аз биҳишт барои довари дарбораи ҷаҳон фуруд меояд ва парҳизгорон зиндагӣи ҷовдона меёбанд вали нобакорон барои ҳамиша маҳкум мешаванд.".
Масъуд Собиров

Масъуд Собиров (?, Сӯфиён — 26 августи 2022, Тоҷикистон) — иқтисодшинос, сиёсатмадор, ва собиқ раиси раиси Ҳизби демократии Тоҷикистон 1. Зиндагинома Масъуд Собиров то охири умр ба ҳайси ходими илмии Пажӯҳишгоҳи иқтисодии Академияи илмҳои Тоҷикистон кор кард. Соли 2006 баъди зиндонӣ шудани Муҳаммадрӯзӣ Искандаров Масъуд Собиров як муддат раисии ҳизби демократи Тоҷикистонро ба уҳда гирифт. Даргузашт Масъуд Собиров 26 августи 2022 бар асари бемории қалб даргузашт.
Масъуди Самарқандӣ

Масъуд ибни Маҳмуд ибни Юсуфи Самарқандӣ — муҳаддис, нависанда ва фақеҳи ҳанафии форс-тоҷик, муаллифи "Салоти Масъудӣ".
Масъуд ибни Усмони Кӯҳистонӣ

Масъуд ибни Усмони Кӯҳистонӣ (—1590, Тошканд) — таърихнигор и форс-тоҷик, муаллифи "Таърихи Абулхайрхонӣ".
Масъуда Икрамова

Масъуда Икрамова (7.07.1974, шаҳри Хуҷанд, вилояти Суғд) — олима, омӯзгор, номзади илмҳои филологӣ. Зиндагинома Соли 1996 факултети забонҳои хориҷии Донишгоҳи давлатии Хуҷанд ба номи академик Бобоҷон Ғафуров -ро хатм кардааст. Ихтисос, муаллимаи забони англисӣ.
Масъуд Хон

Масъуд Хон — роҳбари дипломатии Покистон. Ҳоло Масъуд Хон вазифаи президенти Озод-Кашмир дорад 1. Соли 1980 ба хидмати дипломатии Покистон ворид шуда, дар вазифаҳои гуногуни дипломатӣ кор кардааст. Аз августи соли 2003 то марти соли 2005 сухангӯи Вазорати корҳои хориҷӣ, Сафири Покистон ва Намояндаи доимӣ дар Созмони Милали Муттаҳид ва созмонҳои байналмилалӣ дар Женева аз соли 2005 то 2008 кор кардааст. Вай аз сентябри соли 2008 то сентябри соли 2012 сафири Покистон дар Чин ва аз 11 октябри соли 2012 то 7 феврали соли 2015 намояндаи доимии Покистон дар Созмони Милали Муттаҳид дар Ню-Йорк буд 2 Ӯ ҳамчунин дар замони Намояндаи доимии Покистон буданаш ба ҳайси раиси Маҷмаи Умумии СММ кор мекард 3. Аз феврали соли 2015 то 4 августи соли 2016 дар вазифаи директори генералии Институти тадқиқоти стратегӣ дар Исломобод кор кардааст 4. Зиндагинома Масъуд Хон дар Равалакот, ноҳияи Пунч дар Озод-Кашмир, дар оилаи мӯтабари Судҳон, қабилаи паштуи Попалзай таваллуд шудааст. Вақте ки ӯ бистсола буд, ӯ ба ҳайси барандаи телевизион ба забони англисӣ кор мекард 5. Ӯ дараҷаи магистри забони англисӣ дорад ва соли 1980 дар Хадамоти хориҷии Покистон кор кардааст. Вай вазифаҳои дипломатии зеринро иҷро кардааст: Котиби сеюм дар Пекин, котиби дуюм ва котиби якум дар Гаага, мушовири Созмони Милали Муттаҳид дар Ню-Йорк ва мушовири сиёсӣ дар Вашингтон 1997-2002) 2 4. Дар Вазорати корҳои хориҷии Покистон вазифаҳои зеринро иҷро кардааст: Корманди шуъбаҳои Аврупо, Эрон ва Осиёи Ҷанубӣ, Директори Созмони ҳамкориҳои иқтисодӣ, роҳбари департаменти ҳамоҳангсозии фаъолияти шаҳрвандони Покистон дар хориҷи кишвар. ва конфронсҳои байналмилалӣ, Директори Дафтари Дабири кулли Созмони Милали Муттаҳид, Директори генералӣ оид ба Осиёи Шарқӣ ва Уқёнуси Ором, Директори генералии Вазорати корҳои хориҷии СММ Миллатҳо ва Созмони ҳамкории исломӣ ва Намояндаи Вазорати корҳои хориҷии Покистон). Соли 2005 аз хидмати дипломатӣ ба нафақа баромад 4. Моҳи марти соли 2005 Масъуд Хон намояндаи доимии Покистон дар Дафтари Созмони Милали Муттаҳид дар Женева таъйин шуд. Дар он ҷо ӯ раиси бисёр форумҳо шуд, аз ҷумла: Созмони Байналмилалии Муҳоҷират, Гурӯҳи 77, Созмони Байналмилалии Меҳнат, Конфронси халъи силоҳ ва Созмони ҳамкории исломӣ дар Женева. Моҳи сентябри соли 2008 ӯ ба ҷои Салмон Башир, ки ба Вазорати корҳои хориҷӣ интиқол ёфт, сафири Покистон дар Ҷумҳурии Мардумии Чин таъйин шуд. Моҳи октябри соли 2012 Масъуд Хон намояндаи доимии Покистон дар Созмони Милали Муттаҳид дар Ню-Йорк таъйин шуд.
Масъудбег Масъуди Бухороӣ

Масъудбек Масъуди Бухороӣ — ориф, шоир ва донишманди форс-тоҷик. Зиндагинома Аз мардум рустои Беки тавобеъи Бухоро буд. Вай солҳо дар Мовароуннаҳр ҳукумат кард ва муддатҳо низ ба касби илм пардохт. Саранҷом, пас аз муддате саёҳат, ба Деҳлӣ рафт ва аз муридони орифи машҳур Насируддин Чироғи Деҳлӣ шуд ва муддате дар хонақоҳи ӯ риёзат кашид 1. Аз осори вай: "Нуру-л-ъуюн", "Умму-л-сафоеҳ", "Миръоту-л-орифин" 2 дар назму наср ба.
Саъдуддин Масъуди Давлатёр

Саъдуддин Масъуд Давлатёри Бухороӣ — шоир и форс-тоҷики қарни, надими дарбори Хоразмшоҳиён. Зиндагинома Вай гарчи дар хонаводҳои зартуштӣ мутаваллид шуд, аммо зуд ислом овард. Саъдуддин аз маволии хонадони Оли Бурҳон буд ва дар Бухоро мизист ва бузургони он сомон бо вай муошират доштанд. Дилтёр дар сурудани ашъори латифу хуб маҳорат дошт. Аз ӯ аст: Бар кас зи вафо чу май рақам натавон зад, З-ин пас ба раҳи меҳр қадам натавон зад. Ҷуз оина рӯйи ҳамдаме натавон дид, З-он низ чи фоида, ки дам натавон зад.
Масъуди Қумӣ

Хоҷа Масъуди Қумӣ (— 1488, Ҳирот) — шоир и форс-тоҷик, намояндаи доираи адабии Ҳирот, муаллифи достонҳои "Юсуфу Зулайхо" 1, "Шамсу Қамар" ва мунозараи "Теғу Қалам".
Масъудии Бухорӣ

Шарафуддин Муҳаммад ибни Масъудии Бухорӣ — ахтаршинос, мутафаккир ва ҳакими форс-тоҷик, устоди Разиюддини Нишопурӣ ва муаллифи "Ҷаҳони дониш".
Масъулият

Масъулият — ҷавобгарй. Ҷавобгарии шаҳрвандон, шахсони мансабдор барои содир намудани ягон амал ё барои содир накардани он ё ягон ӯҳдадорй, ки онро шахс бояд содир мекард. Ҷавобгарии маъмурй, ҷавобгарии гражданӣ, ҷавобгарии ҷиноӣ, ҷавобгарии моддӣ, ҷавобгарии молиявӣ ва ғайра аз навъҳои ҷавобгарӣ мебошанд...
Масъудии Марвазӣ

Масъудии Марвазӣ — шоир и достонсаро ва қасидасарои аҳли Мовароуннаҳру Хуросон, нахустин гӯяндаи "Шоҳнома"-и манзум. Зиндагинома Масъудии Марвазӣ яке аз шоирони охири қарни саввум ва авали қарни чаҳоруми ҳиҷрӣ аст, ки иттилооти ночизе аз ӯ дар даст дорем. Масъудии Марвазӣ дар охири асри ва аввали асри Х зиндагӣ карда, аввалин гӯяндаи "Шоҳнома"-и манзум буд ва таълифи онро андаке пештар ё баъдтар аз ҳудуди соли 300 ҳиҷрӣ (милодӣ) анҷом додааст. Аз "Шоҳнома"-и Масъудии Марвазӣ як пораи чаҳормисраӣ ва як байти алоҳида боқӣ мондааст. Пораи чаҳормисраӣ марбут ба подшоҳии Каюмарс ва байт мутааллиқ ба давраи Сосониён мебошад. Намунаи осор Нахустин Каюмарс омад ба шоҳӣ, Гирифташ ба гетӣ - дарун пешгоҳе. Чу сӣ соле ба гетӣ подшо буд, Ки фармонаш ба ҳар ҷое раво буд. Сипаррӣ шуд замони хусравоно, Ки номи хеш ронданд дар ҷаҳоно.
Масъулияти интизомӣ

Масъулияти интизомӣ - масъулияти интизомй ба ду намуд ҷудо мешавад: - масъулияти умумии интизомӣ; - масъулияти махсуси интизомй. Масъулияти умумии интизомӣ дар асоси қоидаҳои тартиботи дохилии меҳнатӣ татбиқ карда мешавад. Масъулияти махсуси интизомӣ бошад, бо қонунҳои Ҷумҳурии Тоҷикисгон, оинномаю низомномаҳои интизомй барои гурӯҳҳои алоҳидаи кормандон муқаррар карда шудааст.. низ.
Масъуди Сипанд

Масъуди Сипанд (июл 1943, Шаҳристони Сарбеша, Устони Хуросони ҷанубӣ — 27 феврал 2022) — шоир ва нависанда и эронӣ. Узви Анҷумани "Пайванд". Зиндагинома Масъуди Сипанд дар соли 1322 дар Сарбешаи Бирҷанд зода шуда ва дар Машҳад бузург шудааст. 1 Пас аз давраи дабиристон ба Донишкадаи афсарӣ рафта ва муваффақ ба гирифтани фавқулисонс дар риштаи ҷурмшиносӣ мегардад. Пас аз итмоми таҳсилот, бо дараҷаи афсарӣ ба истихдоми шаҳрбонӣ даромада ва охирин воҳиди шуғлии ӯ идораи огоҳии шаҳрбонӣ будааст. Масъуди Сипанд пас аз истиқрори ҳукумати исломӣ аз Эрон хориҷ шуда дар Калифорния зиндагӣ мекунад 2. Таълифот Масъуди Сипанд токунун ду китоб мунташир шудааст: "Бӯйи ҷуйи мулиён" ва "Пол-пол". "Бӯйи ҷуйи мулён" сафарномаи ӯ ба Тоҷикистон аст, ки ба ростӣ бӯи "ҷӯйи мулён"-ро, ки аксар эрониён ҳаргиз иҷозаи ошноӣ бо онро надоштаанд зинда мекунад. "Пол-пол" маҷмӯъаест аз ашъори Масъуди Сипанд, ки шеъри "Эрони ман" яке аз ашъори он маҷмӯъа аст Кори дигари Масъуди Сипанд ҳамкорӣ дар интишорӣ маҷаллаи "Ховарон" дар Калифорния будааст, ки беш аз чаҳор сол идома дошт. Масъуди Сипанд дастандаркори таҳия ва интишори як маҷмӯъаи достонӣ шомили як достони баланд ва ёздаҳ достони кӯтоҳ низ буд. Аз дигар фаъолиятҳои фарҳангии Масъуди Сипанд таҳияву пахши барномаи телевизиюнӣ бо номи "Боҳамистон" аст. Ӯ аз тариқи пахши барномаҳои "Боҳамистон" (ба рӯйи моҳвора) эрониёнро бо худашон ва Эрон бештар ошно мекард. Барои Масъуд танҳо машҳадӣ, теҳронӣ, табрезӣ ва маҳободӣ ва ғайра эронӣ набуд. Ӯ тоҷикон, афғонҳо ва куллияи форсизабононро мухотаб қарор медод. Масъуди Сипанд аз соли 1995 узви Шӯрои марказии Анҷумани тоҷикон ва форсизабонони ҷаҳон "Пайванд" буд. Даргузашт Масъуди Сипанд 27 феврали соли 2022 дар 78 солагӣ даргузашт. 3.
Масъулияти моддӣ

Масъулияти моддӣ — уҳдадории корманд оид ба ҷуброн намудани зарар, ки бо гуноҳи ӯ ба амволи корфармо расонида шудааст. Корманд вазифадор аст, ки ба амволи корфармо эҳтиёткорона муносибат намояд. Аз ин рӯ, тарафи шартномаи (қарордоди) меҳнатӣ, ки бинобар иҷрои уҳдадориҳои меҳнатӣ ба тарафи дигар зиён расонидааст, зарарро тибқи қонун бояд ҷуброн намояд.. низ.
Масъулияти шахси ҳуқуқӣ

Масъулияти шахси ҳуқуқӣ — шахсони ҳуқуқӣ аз рӯи уҳдадориҳои худ бо тамоми амволашон масъулият доранд.Тибқи қ.З м.57 Кодекси Граждании Ҷумҳурии Тоҷикисгон муассиси шахси ҳуқукӣ ё молики он аз рӯи уҳдадориҳои шахси ҳуқуқӣ, шахси ҳуқуқӣ бошад аз рӯи уҳдадориҳои муассис иштирокчӣ) ё молик масъулият надорад.. низ.
Масъулияти субсидиарӣ

Масъулияти субсидиарӣ — яке аз навъҳои ҷавобгарии шаҳрвандист (гражданист), масъулияти иловагии шахсоне мебошад, ки ҳамроҳ бо қарздор дар назди кредитор (қарздиҳанда) барои иҷрои матлуби ӯҳдадорие, ки дар қонун ва ё шартнома пешбинй шудаанд, доранд. Мувофиқи қонунгузории граждании Ҷумҳурии Тоҷикистон аъзои ширкати комил аз рӯи ӯхдадориҳои ширкат ва аъзои кооперативи матлубот аз рӯи ӯҳдадорихо дар ҳудуди ҳиссаи вориднашудаи аъзоҳаққии иловагии ҳар як узви кооператив, соҳибмулки амвол аз рӯи ӯхдадории муассиса хангоми камомади амвол масъулияти субсидиарӣ ба ӯхда мегиранд.. низ.
Масҷиди Абдуллоҳхон

Масҷиди Абдуллоҳхон — ёдгории меъмории мансуб ба садаи, масҷиди ҷомеи деҳаи Навгилеми ноҳияи Исфара. Масҷид дар замони хони Шайбонӣ Абдуллоҳхон соли 1585 сохта шудааст. Соли 1909 дар саҳни ҳавлии масҷид аз хишти пухта Саид Алибой ном шахс манорае бунёд намуд. Масҷиди Абдуллоҳхон гунбаздор аст. Дарозии бино 20,2 м, мавзеи марказии он 10,47 м, қанотҳо 15,,65 м, баландии равоқ 9м-ро ташкил медиҳад. Меҳроби паҷтаркаи масҷид ҳошияҳои музайян ва бурҷҳои гаҷкорӣ дорад. Тоқи қисми шарқӣ чун роҳрав истифода шуда, пештоқро бо бинои марказии гунбаздор мепайваст. Гунбази куррашакл болои устувонаи на он қадар баланд бунёд ёфтааст. Масҷид намотоқи умқӣ дошта, бари он 10,7 м аст ва дорои нақшу нигори рангаву катибаҳои кӯфӣ ва хиштҳои зебо мебошад. Тоқи намо дар ҳошияҳояш ба усули "гиреҳ" оро дода шудааст. Нақшҳои ҳамаи қисмҳои чӯби шифт ва сарсутунҳо рангҳои сурх, сабз ва кабуд доранд. Тибқи шаҳодати калонсолон дар мадраса мударрисон Домулло Мирабдулло, Мулло Маҳмудхӯҷа, Мулло Соҳиб, Мирзоабдулло, Муҳаммадҷони Махдум ва мутаваллиҳо Мулло Поччохӯҷа, Мулло Нуруллохӯҷа ба таълиму тадриси толибилмон пардохтаанд. Ёдгорӣ дар муҳофизати давлат қарор дорад. Ба истиқболи 1100-солагии давлати Сомониён Масҷид ҳамчун иншооти ҷашнӣ пурра таъмиру тармим ва эҳё гардид.
Масҷиди Набавӣ

Масҷиди Набавӣ (— ал масҷид ал набавӣ, Масҷиди Паёмбар) — масҷидест дар шаҳри Мадина (Арабистони Саудӣ), ки дувум муқаддасоти ислом ба ҳисоб меравад, баъд аз Масҷидулҳаром дар Макка, Масҷидулақсо дар Уршалим — савум. Таърих Якум масҷидест, ки дар вақти ҳайёти Муҳаммад сохта шудааст. Боқимонда раҳбарони ислом васеъ карда муқаддасотро оро доданд. Зери гумбази Сабз (Гумбази Пайёмбар 1) қабри пайёмбар Муҳаммад (с) қарор дорад. Санаи аниқи сохтани гумбаз номаълум аст, аммо тавсифи ӯро дар дастнависҳои бостони асри бозёфт кардан мумкин. Ду халифаи аввал Абу Бакр ва Умар, инчунин дар ҳамин масҷид дафн шудаанд. Пас аз Ҳиҷрат, ҳазрати Муҳаммад (с) дар Ясриб қарор гирифтанд (дертар ин шаҳр Мадина ном гирифт) дар хонае, ки баъдан дар он ҷой ба сохтумони масҷид шурӯъ мекунанд ва шахсан худашон дар сохтумон ширкат меварзанд. Тартиби банақшагирии ҳамин бино, дар сохтумони дигар масҷидҳо дар тамоми ҷаҳон қабул шудааст. 2.
Масҷиди Алишер Навоӣ

Масҷиди Алишер Навоӣ — масҷидест, ки дар шаҳри Когон воқеъ дар вилояти Бухорои Узбакистон 1. Аввалин 2 ва ягона масҷиди 3 дар қисми ғарбии шаҳр сохта шудааст. Аввалин бинои масҷид солҳои дар масоҳати 10х10 метр сохта шуда буд. Соли 1992 ба масҷид 600 метри мураббаъ замин ҷудо карда шуд. Соли 1994 корҳои васеъ кардани масҷид оғоз гардида, таҳоратхона ва айвон сохта шуданд. Соли 1999 дар Департаменти давлатии адлия ба қайд гирифта шуд. Дар тӯли солҳо ҳудуди масҷид васеъ шуда, дар соли 2012 ба 733 метри мураббаъ расид. Соли 2016 бинои асосии масҷид пурра аз нав сохта шуд. Дар давоми солҳои дар масҷид корхои бинокорӣ ба роҳ монда шуд, айвон васеъ карда шуд, таҳоратхона аз нав сохта шуд 2. Дар тӯли ин солҳо Роиб Лойиқов, Тӯлқин Сафаров, Афзал Камолов (2017—то ҳоло) имомхатибони масҷид таъин шуданд 2. 31 октябри соли 2020 бо сабаби вайрон кардани қоидаҳои бехатарӣ ҳангоми кафшеркунӣ сӯхтор ба амал омад, ки дар натиҷа 35 м боми бинои ёрирасони масҷид ба коми оташ рафт 4. Ҳоло дар ҷои бинои куҳнаи маҷид бинои нави замонавӣ сохта мешавад.
Масҷиди Абуҳанифа Нуъмон ибни Собит

Масҷиди марказии ҷомеъи ба номи Абуҳанифа Нуъмон ибни Собит — масҷиди ҷумъахонӣ дар шимоли шаҳри Душанбе. Бузургтарин масҷид дар Осиёи Марказӣ аст. 1. Бузургтарин макони мазҳабӣ дар Тоҷикистон дар солҳои истиқлол, дар соли 2019 сохта шудааст. Санади таҳкурсии масҷид аз ҷониби Президенти Тоҷикистон Эмомалӣ Раҳмон моҳи октябри 2009, дар доираи чорабиниҳо бахшида ба 1310 солагии асосгузори мазҳаби ҳанафӣ Имом Абуҳанифа Нуъмон ибни Собит гузошта шудааст. Сохтмон моҳи октябри соли 2011 оғоз ёфтааст. Арзиши сохтмон тақрибан 100 миллион доллари ИМА-ро ташкил дод. Сохтмонро Ҳукумати Тоҷикистон (30 миллион доллар) ва Ҳукумати Қатар (70 миллион доллар) маблағгузорӣ карданд. Масҷид 8 июни соли 2023 бо иштироки амири Қатар Тамим бин Ҳамад Оли Танӣ ва Президенти Тоҷикистон Эмомалӣ Раҳмон кушода шуд. Пешниҳод гардид, ки масҷид ба номи Имоми Аъзам - Абуҳанифа Нуъмон ибни Собит" гузошта шавад. 2. Маълумот оид ба масҷид Масҷид имконияти ғунҷоиши 133 ҳазор намозгузорро дар як вақт дорад, ки аз ин шумора 43 ҳазор намозгузор дар дохили масҷид ва боқимонда дар гирду атрофи он ҷой мегирад. Масоҳати ошёнаи якуми бино, дар маҷмуъ, 18444 метри мураббаъро ташкил медиҳад. Дохили толорҳо бо 14000 метри мураббаъ қолини истеҳсоли ватанӣ қолинпӯш гардида, дар қисмати ҷанубу ғарбӣ толори намозгузории калон меҳроб ҷойгир шудааст. Иншоот аз 4 манора бо баландии 74 метр, ду манораи хурди ороишӣ бо баландии 21 метр, гумбази зебову мунаққаши калон бо баландии 43 метр ва 17 гумбази хурд бо баландии 35 метр иборат мебошад. Дар дохили масҷид 6 синфхонаи барҳаво, толори қабули меҳмонон ва гузаронидани мулоқоту вохӯриҳо, 2 китобхона, 9 ҳуҷраи корӣ, 3 меҳмонхона ва ҳуҷраҳои техникӣ ҷойгир шудааст. Намои берунаи бинои иншоот 62393 метри мураббаъро ташкил дода, масоҳати 33963 метри мураббаъ бо мармари сафед оро ёфтааст. Дар гирду атрофи иншоот дар масофаи 92000 метри мураббаъ корҳои кабудизоркунӣ гузаронида шуда, дар ду тарафи даромадгоҳ, ҳамчунин, таваққуфгоҳ барои 500 воситаи нақлиёт бунёд гардидааст. Барои ороиши масҷид 6630 метри мукааб кошин ва 2800 метри мукааб мармари сиёҳ истифода шудааст. Саҳни ҳавлии дохили бино аз 4800 метри мураббаъ ва як фаввора иборат буда, дар он ҷо дар як вақт 8000 намозгузор ҷой гирифта метавонад. Дар маҷмӯъ, масҷид дорои 178 дар мебошад, ки 40 адади он аз чӯби чормағз омода гардидааст. Дар ин иншоот, корҳои сохтмону васлгарӣ аз ҷониби ширкатҳои ватанӣ - пудратчии асосӣ Ҷамъияти саҳҳомии кушодаи "СТС-Иншоот" ва Ҷамъияти саҳҳомии кушодаи "Сомон таҷҳизот" анҷом ёфта, дар давраи бунёди он беш аз 1000 нафар бинокорони маҳаллӣ бо кор ва маоши хуб таъмин шуданд. 3. Нигаред низ Нигораҳо Пайвандҳо Масҷиди марказии ҷомеъи ба номи Абуҳанифа Нуъмон ибни Собит.
Масҷиди Лаъл

Масҷиди Лаъл дар Исломобод, Покистон.
Масҷиди Зирабод

Масҷиди Зирабод — масҷидест, ки дар шаҳри Когони вилояти Бухорои Ӯзбекистон воқеъ аст 1 2. Аввалин ва ягона масҷиди шиа дар шаҳр. Он ҳамчунин яке аз 2 масҷиди шиа дар вилояти Бухоро воқеъ аст 3. Масҷид солҳои дар масоҳати 15х15 метр сохта шудааст. Дар байни маҳаллаҳои Зиробод ва Навзиробод воқеъ буданаш онро Зиробод номидаанд. Соли 1992 барои масҷид майдони 80 м ҷудо карда шуд. Соли 2008 васеъшавии масҷид оғоз гардида, бинои асосии он аз нав сохта шуд. Баъдтар масоҳати масҷид ба 1203 метри мураббаъ расид 4. Дар давоми солҳои дар масҷид корҳои сохтмонӣ ва таъмирӣ анҷом дода шуданд. Бинои кунунии масҷид барои 350 намозгузор пешбинӣ шудааст.
Масҷиди Бурчак

Масҷиди Бурчак — ёдгории меъмории охири асри дар шаҳри Истаравшан. Он масҷиди гузарӣ буда, аз хонақоҳ ва айвон иборат аст. Намои асосии масҷид бо нижвони ягона, айвон ва сутунҳои калламуқарнасӣ оро ёфтаанд. Дохилу беруни бино ва сақфи хонақоҳу айвон мунаққашанд. Нақшу нигори ҳандасии сақфҳо бо ранги сафед ниҳоят ҷаззоб ҳошиябандӣ шудааст. Арақаву сутунҳои калламуқарнас низ музайянанд. Сутунҳои масҷид ба усултӯи "кӯзагӣ" кандакорӣ шуда, нақши "мажохил" доранд ва ҳаштқирраанд. Асосои сутуни маркази айвон мармарист. Болои сутунҳо муаллақаҳои пурнақшу нигори салибшакл ҷойгузинанд. Тоқчаҳои деворҳои айвону хонақоҳ дорои ороишоти ҳандасист. Масҷиди Бурчак синҷбандист, деворҳои хонақоҳ дуҷабата ва айвон якқабата синҷ дорда. Сутунҳои ду паҳлӯи дарвозаи масҷид низ бо усули муқарнас мунаққаш шудаанд. Ёдгорӣ дар муҳофизати давлат аст.
Масҷиди Кук

Масҷиди Кук, Кӯк-масҷид ҳамчун Масҷиди кабуд (ё сабз) тарҷума шудааст — масҷиди хурди маҳалла дар шаҳри Самарқанд, ки дар асри дар ҷои масҷиди кӯҳна сохта шудааст, ҳоло масҷид ғайрифаъол аст. Масҷиди Кук дар маркази таърихии ба истилоҳ шаҳри кӯҳна, 350 метр шимолу ғарби майдон ва ансамбли Регистон, дар дохили ҳудуди маҳалла ҷойгир буда, гирду атрофи онро ҳавлиҳои хусусӣ иҳота кардаанд. Ҳоло он масҷид ғайрифаъол буда, аз моҳи августи соли 2018 дар ҳолати фарсуда қарор дорад. Масҷид як бинои кӯчакест, ки дар ду тарафи он айвони нӯҳ сутуни кандакорӣ дорад ва дар паҳлӯи он бинои хурди ёрирасоне дорад, дар баланди саҳни ҳавлии масҷид, ҷои махсус барои муаззин мавҷуд аст. Масҷид дар як ҳавлии хеле калон ҷойгир аст, ки дар он ҳавз хурд мавҷуд аст. Ҳамчун яке аз ёдгориҳои меъморию бостоншиносии шаҳри Самарқанд бо номгузории "Самарқанд — чорроҳаи фарҳангҳо" ба Феҳристи мероси умумиҷаҳонии ЮНЕСКО дар Ӯзбекистон дохил мешавад. Пайвандҳо ва манбаъҳо.